Ispaniya Putin do'stining yaxtasini hibsga oldi

Ispaniya hukumati “Rostex” davlat korporatsiyasi rahbari, KGB (SSSR Davlat xavfsizlik qo'mitasi) sobiq zobiti, rossiyalik oligarx Sergey Chemezovning 85 metrlik yaxtasini hibsga oldi. Bu haqda “Reuters” xabar berdi.
Ma'lum qilinishicha, ushbu yaxtaning narxi 140 million dollarni tashkil qiladi, u Barselona portida saqlanmoqda.
“Bugun biz asosiy oligarxlardan biriga tegishli yaxtani hibsga oldik. Uning narxi bizning hisob-kitoblarga ko'ra, 140 million dollarni tashkil etadi”, — degan Ispaniya bosh vaziri Pedro Sanches.
Ta'kidlanishicha, Barselonada rossiyalik oligarxlarning yana ikkita yaxtasi bor, ular hali sanktsiyalarga duch kelmagan. Chemezovning yaxtasi 9 fevraldan beri Barselonadagi MB92 kemasozlik zavodida ta'mirlashda bo'lgan.
Sent-Vinsenta va Grenadin yaxtalari “Pandora Paperes”ga ko'ra, Britaniyaning Virjiniya orollaridagi kompaniya orqali oligarxning o'gay qizi Anastasiya Ignatovaga ro'yxatdan o'tgan.
Ispaniya hukumatidagi manbaning jurnalistlarga aytishicha, yaxta rasmiylar uning egasi va sanktsiya ro'yxatida bor-yo'qligini tekshirmaguncha hibsga olinadi.
Ma'lumot o'rnida, Chemezov 2014 yilda AQSh va Evropa Ittifoqining sanktsiyalar ro'yxatiga kiritilgan, Buyuk Britaniya 2020 yilda unga qarshi cheklovlar joriy qilgan. Bunga Qrimning Rossiya tomonidan annektsiya qilingani sabab bo'lgan. Mart oyida AQSh va Avstraliya Chemezovni qaytadan sanktsiyalar ro'yxatiga kiritgan. Shtatlarning cheklovlari Chemezovning o'gay qiziga, shuningdek, uning xotini va o'g'liga qarshi qaratilgan.
Avvalroq Milliarder Abramovich 600 mln dollarlik yaxtasini hibsdan qutqarib qolish yo'lini topgandi. Shuningdek, 700 mln dollarlik “Shahrizoda” superyaxtasi Putinga tegishli bo'lishi mumkinligi aytilgan.